送客，红烛夜回舟。不敢言遗爱，空知念旧游。凭君吟此句，题向望涛楼。和西川李尚书汉州微月游房太尉西湖 【唐】刘禹锡木落汉川夜，西湖悬玉钩。旌旗环水次，舟楫泛中流。目极想前事，神交如共游。瑶琴久已绝，松韵自悲秋。 颍州从事西湖亭宴饯【唐】许浑西湖清宴不知回，一曲离歌酒一杯。 城带夕阳闻鼓角，寺临秋水见楼台。 兰堂客散蝉犹噪，桂楫人稀鸟自来。独想征车过巩洛，此中霜菊绕潭开。 题磻溪垂钓图 【唐】罗隐吕望当年展庙谟，直钩钓国更谁如。若教生在西湖上，也是须供使宅鱼。重别西湖